b'\n_START_ARTICLE_\nHeterogomphus aidoneus\n_START_SECTION_\nUtseende\n_START_PARAGRAPH_\nEn stor (35-45 millimeter), kraftig, svart, halvblank hornbille. Som vanlig hos hornbiller er det stor forskjell mellom kj\xc3\xb8nnene, hannene er st\xc3\xb8rre, har et langt, krumt horn p\xc3\xa5 hodet og en kraftig uthuling foran p\xc3\xa5 pronotum, denne er omgitt av fire korte horn, to p\xc3\xa5 sidene og to i midten. Hunnene har \xc3\xa9n kn\xc3\xb8l p\xc3\xa5 hodet, men ikke horn. Det uthulede omr\xc3\xa5det foran p\xc3\xa5 pronotum er h\xc3\xa5rete. Pronotum er ganske tett punktert hos begge kj\xc3\xb8nn. Forleggen (protibia) har fire tenner p\xc3\xa5 utsiden som er rettet skr\xc3\xa5tt framover. Dekkvingene er tett punkterte men likevel blanke, punktene danner delvis rader.\n_START_SECTION_\nLevevis\n_START_PARAGRAPH_\nTil tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser d\xc3\xb8dt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.\n_START_SECTION_\nUtbredelse\n_START_PARAGRAPH_\nArten er utbredt fra Ecuador i nord til Argentina i s\xc3\xb8r.'